SARL-NUUS SONDAG 21 SEPTEMBER 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web www.sarl.org.za; klik op ARMI en volg die 
skakels soos aangedui. Vir oudio via Echolink koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB, asook op 51,400, 438,825 
en 1 297 MHz FM in die Pretoria-gebied. (Ander nuuslesers verander soos 
toepaslik.) 


In die nuus vandag; 
SARL PRESIDENTSNET VANAAND OM 19:30 
MOET NIE “GRYS” TOERUSTING KOOP NIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL PRESIDENTSNET VANAAND OM 19:30 


Sluit vanaand aan by SARL President Rassie Erasmus, ZS1YT, en die SARL 
se Toekenningsbestuurder, 'Tjerk Lammers, 4S6P, om 19:30 terwyl hulle toeken- 
nings bespreek op `n herhaler naby u. Om via echolink aan te sluit of om na die 
web cast te luister, gaan na www.sarl.org.za, klik op “publications”, kies ARMI 
en volg die skakels. 


MOENIE “GRYS” TOERUSTING KOOP NIE; DAAR IS GEEN WAARBORG 
NIE 


Radioamateurs word aangeraai om nie “grys” ingevoerde produkte te koop nie; as 
hulle dit doen is dit op eie risiko omdat die produkte geen waarborg dra, en nie 
deur `n geakkrediteerde handelaar in Suid-Afrika gediens sal word nie. Hierdie 
waarskuwing kom van Multisource, verspreiders van IGOM-amateurtoerusting. 


Multisource het aan die SARL gesê dat die maatskappy onder geen om- 
standighede enige ondersteuning sal verskaf aan IGOM-amateurprodukte wat 
nie oorspronklik deur hulle of hulle goedgekeurde agente verskaf is nie dit 
sluit in waarborge, naverkoopdiens en herstel. Vir alle waarborgomruilings of 
herstel, moet `n reeks- en faktuurnommer, tesame met `n voltooide RMA-vorm 
verskaf word. As die reeksnommer/s van die toerusting nie op die rekords van 
Multisource verskyn nie, sal die waarborg nie geldig wees nie. Dit is ook van 
toepassing op toerusting wat in die buiteland gekoop is. 


Volgens wet moet invoerders van 'grys' toerusting hulle klante inlig dat die 
produkte nie die waarborg van die vervaardiger dra nie. 


NEEM AMATEURRADIO SKOOLTOE OP 8 OKTOBER 


Het u al met u plaaslike skool gereël om `n amateurradiostasie op te rig as deel 
van die Wêreld-ruimteweek op 8 Oktober? Neem u klub deel in die bevorder- 
ing van amateurradio vir die jeug. Besoek www.sarl.org.za en klik op “Youth 
Activity” om meer inligting te bekom. 


Die opstelkompetisie waar groot pryse soos `n Acer-skootrekenaar gewen kan 
word, sluit op 30 September. Leerders word genooi om `n opstel te skryf 
oor die onderwerp “Mensdom se bewoning van die maan: kan Amateurra- 
dio `n rol speel?” Volledige besonderhede oor die kompetisie is beskikbaar by 
www.amateurradio.org.za. 


SARL ONTVANG 'N TOEKENNING TYDENS 'INSITE' 2008 


Die SARL-uitstalling het 'n toekenning ontvang vir sy deelname by `'INSITE? 
2008, `n tegnologieuitstalling wat verlede week in Sandton gehou is. Die SARL 
het die Uitstallerstoekenning van die Departement van Wetenskap en Tegnologie 
ontvang ter erkenning van die SARL se bydrae tot die sukses van die 'INSITE'- 
uitstalling. 


WAT IS AMATEURRADIO? `N GROOT BEKOMMERNIS 


Jong besoekers van alle gemeenskappe aan die SARL-uitstalling by “INSITE'- 
2008 het die vraag gevra “Wat is Amateurradio?” 


Dit wil blyk asof die idee van `n “hands-on” tegnologie-stokperdjie iets vreemd 
is vir vandag se jeug. Tydens verlede week se RITA in Gauteng is die saak 
tydens die voorsittersforum bespreek en konsensus is bereik dat amateurradio 
meer sigbaar moet wees. Die vraag bly nog steeds “Wat is Amateurradio?” Ons 
weet almal wat dit beteken het toe ons betrokke geraak het, maar dit tel nie 
meer vandag nie. 


Die SARL werk aan `n 2009-amateurradio-bevorderingsprojek en ons benodig u 
insette. Hoe vertel ons die jeug van vandag wat is amateurradio? Stuur u idees 
oor die onderwerp aan armi@sarl.org.za. 


ERFENISDAGHERDENKING EN DIE BLOKHUISPROJEK 


Die Sasolburg Radioklub, ZS4SRK, en die Vaalddriehoek ARK, ZS6VTB, sal 
op 24 September 2008 Erfenisdag herdenk en ook deelneem aan die “Blokhuise 
op die Lug". Die Sasolburg ARK sal by die Witkop Blokhuis op die R59 wees, 
terwyl die Vaaldriehoek ARK die spesiale roepsein, ZSO08TV, sal gebruik ter 
herdenking van die Vrede van Vereeniging. 


ZSASRK sal GG werk tot by 7,020 MHz en ESB van 7,050 tot 7,090 MHz van 
ongeveer 13:00 tot 15:00 SAT. Besoek die SARL-forum vir volle besonderhede 
oor die Blokhuisprojek. 


ZSO8TV beplan om aktief te wees op GG van 7,015 7,030 MHz en 4 14,025 
MHZ asook op ESB 7,055 MHZ en op ongeveer 14,225 MHz, maar dit sal bepaal 
word deur toestande vanaf 10:30 SAT. 


INTERNASIONALE JONGDAMESTOER SUID-AFRIKA 2008 


% 


n Internasionale Jongdamestoer is geskeduleer om hier in Suid-Afrika plaas te 
vind gedurende Oktober 2008. Radioamateurs, beide jongdames en mans, sal 
vanaf Japan, Korea, Duitsland, Swede, Noorweë, Kanada, Australië, Frankryk 
en ander dele van die wêreld hier aankom. 


Hulle land op 3 Oktober 2008 en sal tuisgaan by die Lesedi Kultuurdorp tot 
5 Oktober, dan vertrek hulle na die Pilansberg Wildreservaat op 6 Oktober en 
daarna KwaZulu-Natal op die 8ste en na Kaapstad op die 13de. 


Janet Musto, ZS5JAN, en Vee Antal, ZS6ZEN, is aangestel as die amptelike 
organiseerders van die “Internasionale YL ontmoet Suid-Afrika, 2008” en was 
ook betrokke tydens die `Internasionale YL ontmoet Mumbai, Indië, 2006. Hulle 
vra Suid-Afrikaanse amateurs om by hulle aan te sluit. 


In Johannesburg is plaaslike radioamateurs welkom om `n dinee by die Lesedi 
Kultuurdorp by te woon saam met die Internasionale Radioamateurs op Sater- 
dag 4 Oktober 2008. Die dinee begin om 19:00 en kos R130,00 per persoon. 
RSVP teen 26 September 2008 na faks 088 011 675 2793. 


In Durban word plaaslike radioamateurs en hulle gades genooi vir die bywon- 
ing van die produksie “Dancing @ueen” by die Barnyard 'Teater, Gateway, op 
Sondag 12 Oktober 2008 om 14:00. Daarna volg `n vroeë aandete by `n plaaslike 
restaurant in Gateway. Die koste van die Barnyard-produksie is R70,00 per 
persoon en die koste van die ete word bepaal deur wat u bestel. RSVP di- 
rek aan Janet teen 26 September 2008 by selfoon (082 321 1158 of e-pos acc- 
sol@thenet.co.za. 


In Kaapstad is plaaslike radioamateurs welkom om `n dinee en bymekaarkom 
met die internasionale radioamateurs op Vrydag 17 Oktober 2008 om 19:00 by 
die Breakwater Lodge by te woon. Die buffetdinee kos R125,00 per persoon. 
RSVP teen 26 September 2008 per faks na 088 011 675 2793. 


Die Jongdamesgroep gaan ook `n besoek aflê by die HMO op Hermanus op 15 
Oktober 2008. Radioamateurs in die Hermanus-omgewing is welkom om by die 
groep aan te sluit en hulle te ontmoet. 


Betalings word gedoen by die bymekaarkomplek. As u `n RSVP stuur maar nie 
bywoon nie, word u verantwoordelik gehou vir die betaling. Janet en Vee hoop 
om almal daar te sien. 


NUWE GEDRUKTE SARL-BROSJURE BESKIKBAAR 


Die nuwe SARL-brosjure wat beskikbaar is vir aflaai vanaf die webwerf, is nou 
ook beskikbaar in 'n gedrukte volkleurformaat. Klubs kan die brosjure bestel 
deur die hoeveelheid aan te vra vanaf die SARL-kantoor. Stuur `n e-pos aan 


admin@sarl.org.za met die hoeveelheid benodig en u posadres. Klubs in die 
omgewing van die NARS kan dit daar afhaal, maar reël eers met Vee Antel by 
O11 675 2893. 


WELKOM AAN NUWE LEDE 


Ons het nognie die 1 200 merk behaal nie. Teen Vrydag was die lidmaatskap 1 
197. Hierdie week verwelkom ons: 


John Waberski, ZSL558, Jaco Steyn, ZSL559, Donald Bowen, ZSL560, Brian 
McKenzie, ZSL561, Alan Harrington, ZS$L562, Alan Dial, 4SL563, Liam Harri- 
son, ZSL564, Courage Mudsingwa, ZSL565, en Nico Truter, ZSIKT. 


Verlede week het ons begin om in te haal met die verwelkoming van nuwe lede 
wat sedert 1 Julie aangesluit het. Hierdie week `n spesiale woord van welkom aan: 
Deon Erwin, ZS1ZL, Thomas Theron, ZS2TF, A de Reuck, ZSAADR, E Jansen 
van Vuuren, ZS6AVV, Andries van Wyk, ZS6CEG, Coalfields Amateur Ra- 
dio Club, ZS6CRGC, Yasuhiro Hiruma, ZS6GUH, Richard Stapelberg, ZS6RGS, 
Yogi Botha, ZS6YGI, Constand de Villiers Volschenk, ZSL549, Friedrich Metz, 
Z7SL550, Jacgues Prinsloo, ZSL551, Patrick Msomi, Z$L552, en Rory G.V. 
Meyer, ZSL553. 


Ons vertrou dat u lidmaatskap van die wenspan genotvol en bevredigend sal 
wees. 


KLUBNUUS 


Die Oosrandtak bied die Oosrandvlooimark aan op 4 Oktober agter die Burg- 
ersentrum in Plantationweg in Springs. Aktiwiteite duur van 08:00 tot 12:00 
SAT met `n APRS-spesiale belangstellingsgroep-vergadering om 1:00 binne 
Echo Charlie. Tafels kan bespreek word teen R20,0 elk, en eet- en drinkgoed sal 
beskikbaar wees. Om `n tafel te bespreek stuur `n e-pos aan zs6erb@gmail.com 
of bel die takvoorsitter Chris, ZS6COG, by 083 543 5668. 


Die Oosrandtak se AJV is onlangs gehou en na 'n eenparige besluit op die 
mosie is die Oosrandklub verander na die Oosrandtak van die SARL. Dit is 
met die SARL bespreek en die aansoek is goedgekeur. Daar is nog 'n klompie 
administratiewe reëlings om af te handel, maar die Oosrandklub sal nou bekend 
staan as die Oosrandtak. 


Tydens die AJV is die volgende komitee verkies: 


Voorsitter: (Chris Gryffenberg, ZS6COG; Ondervoorsitter: Harry Harris, 
ZSGHHH; Sekretaris: Lydia Upfold, ZS6MTB; 'Tesourier: Ria Olivier; Toe- 
sighoudende tesourier: Pieter Jacobs, ZS6XT; Marcel Upfold, ZS6GOTB, hanteer 
skakeling en ander sake. Baie geluk aan die nuwe komitee en dankie aan die 
uittredende lede. 


Die Highveld Amateurradioklub se AJV was op 6 September 2008. Ons be- 
dank die uittredende voorsitter en wens hom alles van die beste met sy nuwe 
uitdagings. 


Voorsitter: Frank van Wensveen, ZS6TMV; Ondervoorsitter: Frank Mercier, 
ZSGMER; Sekretaris/tesourier: Berridge Emmett, ZS6GBFL; Assistentsekretaris: 
Marianne Treyvellan, ZR6JMT; 'Shacknews': Berridge Emmett, ZSOBEL, Mar- 
ianne Treyvellan, ZR6JMT, en Harry Lautenbach, ZS6LT; Webwerf: Yvonne 
van Dijk, ZR6TBL, en Marianne Treyvellan, ZR6JMT; Herhalers/pakketradio 
en tegnies: Ton Van Dijk, ZS6GANA. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees tot 29 September waarna onrustige vlakke verwag word. Die voorspelde 
effektiewe sonvlektelling sal gedurende die komende week minder as 5 wees. Die 
verwagte DX-toestande is goed vir die noordelike rigtings maar swakkerig vir 
die hoofsaaklik noordwestelike paaie. 


20 m is die beste keuse vir DX met moontlike 15 en 20 m-openinge vanaf 14:00 
SAT na Indië. Daar is `n moontlike lou 40 en 80 m-openinge na Nieu-Seeland 
om 19:00. Vanaf 07:00 is daar moontlike 20 m-openinge na Australië. Vanaf 
ongeveer 16:00 is daar moontlike goeie 15 en 20 m-openinge na Europa. Kon- 
takte met die VSA gaan baie uitdagend wees. 10 MHz lyk laatmiddag en na 
sononder bruikbaar vir die Morsekode- en digitale entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande, 
byvoorbeeld tussen ZS5 en ZS6 te lewer. 30 m sal gedurende die middel van die 
dag goeie resultate tussen ZS6 en ZS2 lewer. Saans is 80 m die beste keuse. Met 
die somer bykans hier is dit is nou die ideale tyd om kontakte vir u 80 m-WAZS 
te maak. Een van die dae is die donderstorms en statiese toestande weer terug. 


Onthou dat hierdie net `n voorspelling is en dat HF u steeds kan verras. Skakel 
u stel aan, luister en roep ook C@ om seker te maak dat u deel van die opwinding 
is. 

Besoek gerus www.spaceweather.co.za vir meer inligting. 


DAGBOEK VAN GEBEURE 


21 September - Presidentsnet; 24 September - Blokhuise op die Lug; 03 Oktober 
- Jongdamestoer na SA begin; 08 Oktober - Rig `n stasie by `n skool op as deel 
van ruimteweekaktiwiteite. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoriagebied uitge- 
saai word, met herleidings op 7 (082, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 


skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS/1, saamgestel is. 


'n Voorspoedige week word aan almal toegewens, 73. /EX 


